কুলিক এক্সপ্রেস থেকে নিখোঁজ ইঞ্জিনিয়ারিং ছাত্রী

মালদহ: কুলিক এক্সপ্রেসে (Kulik Express) করে কলেজ যাওয়ার পথে মাঝপথে নিখোঁজ ভিন রাজ্যে পাঠরত ইঞ্জিনিয়ারিং (Missing Engineering student) এর ছাত্রী। ফারাক্কা ব্রিজ থেকে পাওয়া গেল ফোন ব্যাগ সহ যাবতীয় সরঞ্জাম। ঘটনায় ব্যাপক দুশ্চিন্তায় পরিবারের সদস্যরা। ছাত্রীর পরিবারের আশঙ্কা , অপহরণ করা হয়েছে ইঞ্জিনিয়ারিং কলেজের ছাত্রীকে।

সূত্রের খবর, বাড়ি থেকে ট্রেনে করে রওনা দিয়ে ছিল কলেজের উদ্দেশ্যে। তারপর মাঝপথে নিখোঁজ। ফারাক্কা ব্রিজে পাওয়া গেল ছাত্রীর ব্যাগ, মোবাইল সহ বিভিন্ন সরঞ্জাম।পুলিশ খোঁজ দিল বাড়িতে। অপহরণের আশঙ্কা পরিবারের। তবে কি রেলপথে কোন ভাবে পাচারের শিকার হল ওই ছাত্রী, সেই প্রশ্ন উঠেছে। পাশেই রয়েছে ঝাড়খন্ডের একাধিক অপরাধপ্রবণএলাকা। মালদহ হরিশ্চন্দ্রপুর থানা এলাকার বারদুয়ারির বাসিন্দা দীপ্তি ভাগত (২০)। পড়াশোনা করতেন ঝাড়খন্ডের দুমকার একটি ইঞ্জিনিয়ারিং কলেজে। রবিবার হরিশ্চন্দ্রপুর স্টেশন থেকে কুলিক এক্সপ্রেসে করে কলেজের উদ্দেশ্যে রওনা দেয়। ঠিক ছিল রামপুরহাট স্টেশনে নামবে। সেখান থেকে আরেকটি ট্রেন ধরে যাবে দুমকা। মালদা টাউন স্টেশন ঢোকার আগেও পরিবারের সঙ্গে ফোনে কথা হয়। কিন্তু তারপর থেকে নিখোঁজ। এদিকে ফারাক্কা ব্রিজে পাওয়া যায় দীপ্তির ব্যাগ মোবাইল সহ অন্যান্য সরঞ্জাম। এক ব্যক্তি সেই সব জিনিস এনটিপিসি ফাঁড়িতে জমা দেয়। সেখান থেকে খবর আসে দীপ্তির পরিবারের কাছে। এই  দুশ্চিন্তায় পরিবারের লোকেরা। কি হল তাদের মেয়ের। কোথায় নিয়ে যাওয়া হয়েছে দীপ্তিকে। ক্রমশ দানা বাঁধছে রহস্য। পরিবারের পক্ষ থেকে হরিশ্চন্দ্রপুর থানায় লিখিত অভিযোগ দায়ের করা হয়েছে।

অন্য খবর দেখুন